# Edmund Barton

| **Edmund Barton** |
| --- |
|  |
|  |
| Persona informo
 |
| **Edmund Barton**  |
| **Naskiĝo** | 18-an de januaro 1849 (1849-01-18) en Glebe
 |
| **Morto** | 7-an de januaro 1920 (1920-01-07) (70-jaraĝa) en Medlow Bath
 |
| **Mortis pro** | naturaj kialoj  vd |
| **Mortis per** | kora malsufiĉo  vd |
| **Tombo** | South Head General Cemetery (en)    vd |
| **Religio** | Anglikanismo vd |
| **Lingvoj** | angla • germana vd |
| **Ŝtataneco** | Aŭstralio   vd |
| **Alma mater** | Universitato de Sidnejo   vd |
| **Partio** | protektisma partio   vd |
|  |
| **Subskribo**  |
| Familio
 |
| **Patro** | William Giles Barton (en)   vd |
| **Patrino** | Mary Louisa Whydah (en)   vd |
| **Gefratoj** | George Burnett Barton (en)   vd |
| **Edz(in)o** | Jane Barton (en)  (1877–)  vd |
| **Infanoj** | Edmund Alfred Barton (en) , Arnold Hubert Barton (en) , Oswald Barton (en) , Jean Alice Barton (en) , Wilfred Barton (en) , Leila Stephanie Barton (en)   vd |
| Profesio
 |
| **Okupo** | politikisto  advokato  juĝisto  diplomato  ĉefministro   vd |
| **Aktiva en** | Kanbero vd |
|

| [Montri]  Postenoj |
| --- |
| Postenoj
 | Justice of the High Court of Australia (en)  (1903–1920) membro de la Aŭstralia Ĉambro de Reprezentantoj (1901–1903) Ĉefministro de Aŭstralio (1901–1903) Minister for Foreign Affairs (Australia) (en)  (1901–1903) konsiliano de la Privata Konsilio de Britio (1901–) Member of the New South Wales Legislative Assembly (en)  (1898–1900) Member of the New South Wales Legislative Council (en)  (1897–1898) Attorney General of New South Wales (en)  (1891–1893) Leader of the Government in the Legislative Council (en)  (1889–1889) Attorney General of New South Wales (en)  (1889–1889) Member of the New South Wales Legislative Council (en)  (1887–1891) Speaker of the New South Wales Legislative Assembly (en)  (1883–1887) Member of the New South Wales Legislative Assembly (en)  (1882–1894) Member of the New South Wales Legislative Assembly (en)  (1880–1882) Member of the New South Wales Legislative Assembly (en)  (1879–1880)  vd |

 |
|

| [Montri]  Honorigoj |
| --- |
| Honorigoj
 | * (26-a de junio 1902)  Kavaliro Granda Kruco de la ordeno de Sankta Miĥaelo kaj Sankta Georgo
* Order of the Rising Sun, 1st class (en)

vd |

 |
| vd | **Fonto: Vikidatumoj** |
|  |

**Edmund BARTON** (naskiĝis la 18-an de januaro 1849, mortis la 7-an de januaro 1920) estis la unua ĉefministro de Aŭstralio kaj fondinta juĝisto de la Alta Kortumo de Aŭstralio.

## Biografio

### Juneco

Edmund Barton naskiĝis kiel la plej juna el la naŭ gefiloj de William kaj Mary Louise Barton. Lia patro estis la unua borsisto de Sydney. 7-jaraĝa li eniris la lernejon *Fort Street High School*, 10-jaraĝa la *Sydney Grammar School*. En 1865 li ekstudis ĉe la Universitato de Sidnejo. En la jaro 1868 li bakalaŭriĝis kaj du jarojn poste, 21-jaraĝa magistriĝis.

### Advokato

Ekde 1868 Edmund Barton laboris ankaŭ en advokatokancelerio. Fine de la jaro 1871 li estis akceptita kiel advokato ĉe altaj juĝejoj. Dum la 1870-aj jaroj li laboris kiel advokato.

Laŭ konsilo de konato, George Reid, la posta 4-a ĉefministro de Aŭstralio, li aliĝis al diskutklubo de altlernejo, kie estis pridiskutitaj multaj sociaj kaj ekonomipolitikaj aferoj. Tie li spertiĝis pri retoriko.

Edmund Barton edziĝis la 28-an de decembro 1877 al Jane Mason Ross en Newcastle. Ili havis entute kvar filojn, Edmund Alfred (1879), Wilfrid (1880), Arnold Hubert (1884); Oswald (1888) kaj du filinojn, Jean Alice (1882) kaj Leila Stephanie (1892).

### Politikisto

Meze de la 1870-aj jaroj Edmund Barton ekis politikistan vojon. Post du vanaj provoj en la jaroj 1876 kaj 1877 li fine elektiĝis en 1879 al la kolonia parlamento de Novsudkimrio. Krom portempaj paŭzoj li laboris ĝis 1900 kiel deputito de diversaj balotkantonoj en la parlamento. En 1882 nur 33-jaraĝa li iĝis parlamentparolisto kaj konservis tiun oficon ĝis 1887.

Komence de la 1890-aj jaroj lia politika vidpunkto ŝanĝiĝis, de la *Free Trade Party* (FT) sub George Reid li transiris al *Protectionist Party* (PROT), kiun li reprezentis ekde 1891 kiel kandidato dum balotoj.

Edmund Barton estis unu el la ĉefaj jesuloj de la kreado de aŭstralia federacio. Kiel delegito de la kolonio Novsudkimrio li partoprenis vigle la konstitucidonajn kunsidojn de la jaroj 1890 kaj 1891, 1897 kaj 1898. En marto 1900 li gvidis delegacion al Londono por ĉeesti la validigon de la *Commonwealth of Australia Constitution Bill*, kiu enhavis la konstituan tekston, fare de la brita parlamento.

## Framasonismo

Preskaŭ triono de la anoj de la aŭstralia parlamento estis framasonoj. Edmund Barton estis ano de la *Australia Lodge of Harmony No. 556* kaj estis inicita la 3-an de marto 1878. La 9-an de junio 1880 li fariĝis *Senior Deacon* de la framasona loĝio. Tiu loĝio iĝis en 1888 la *numero 5* kun starigo de la *Unuiĝinta grandloĝio de Novsudkimrio*.

## Vidu ankaŭ

* Listo de ĉefministroj de Aŭstralio

## Referencoj